
Ningú  podrà  representar,  traduhir  ni  reimprimir 
aquesta  obra  sense  permís  del  autor. 

Els  comissionats  y  representants  de  la  «Sociedad  de 
Autores  Espanolcs»  son  els  encarregats  del  cobro  dels 
drets  de  propietat. 

Està  fet  el  dipòsit  que  marca  la  lley. 


BARTOMEU  BAXARIAS-EDITOR 
Passatge  de  Mercader,  lo,  interior. 
BARCELONA.  —  1 9^. 


PERSONATJES 

L'Eloy:   Pobre  degenerat  d'edat  indefinida.   Fill  de: 

En  Jaume;  Home  d'uns  quaranta  anys.  Havent  vis- 
cut llargament  dominat  per  l'encís  d'una  dó- 
na viciosa,  ara  que  ha  sofert  una  forta  sotra- 
gada se  transfigura  y  redimeix.  Es  fill  de: 

En  Quirse:  Vell  resignat  y  feble.  Després  de  l'arre- 
pentiment  de'n  Jaume  sent  una  jova  inmen- 
sa  que  sembla  retornarli  tota  la  esperansa 
perduda. 

L'Antonia:  Vehina  servicial  y  honrada.  En  el  fons 
es  un  tros  de  pà,  però  crida  y  s'enfada  sovint. 

La  Rosa;  Viuda  jove,  plena  de  salut  y  ab  molts  par- 
dalets  al  cap.  Es  desvergonyida,  ab  gens  d'es- 
perit però  ab  molta  carn  molt  fresca  y  ben 
repartida. 

La  Teresa:  Vintidós  anys;  sencilla  y  bona.  Es  ne- 
boda de  l'Antonia. 

L'acció  a  Vilassana,  poble  que  se  suposa  aprop 
de  Barcelona. 


Aquesta  obra  va  representarse  per  primera  vega- 
da en  el  Teatre  Català  (Romea),  la  nit  del  19  d'Abril 
de  1904,  baix  el  següent  repartiment: 

Eloy,  senyora  Jarque;  Jaume,  senyor  Borràs;  Quirse, 
senyor  Soler;  Antònia,  senyora  Morera;  Rosa, 
senyora  Clemente;  Teresa,  senyora  Baró. 

Director  artístich:  Don  Enrich  Borràs. 
Dreta  y  esquerra,  les  del  actor. 

ESCENA 


Menjador  menestral.  Una  porta  al  fons  que  dona 
a  Tentrada.  A  la  dreta,  Tescala,  de  quina  se'n  veuhen 
els  primers  grahóns.  A  l'esquerra,  un  altra  porta 
que  comunica  ab  la  cuina. 

A  la  dreta  de  la  porta  central,  hi  ha  un  escó  arri- 
mat a  la  paret  y  a  la  esquerra,  un  bufet.  Davant  ma- 
teix del  bufet,  a  primer  terme,  la  taula  llarga  ab  ca- 
dires al  entorn.  Penja  del  sostre  una  gabia  ab  un 
canari.  Totes  les  coses  respiren  un  cert  desordre, 
com  si  anyoressin  aquella  mà  carinyosa  que  en  altre 
temps  sabia  aconduhirles... 

Del  carrer  ve  la  llum  d'un  cayent  de  tarde.  i>  ex.- 
tén  mandrosa  per  la  gran  entrada  y  arriva  al  men- 
jador casi  apagantse... 

{Llarch  silenci.  Trasíejen  per  la  cuina. 
Després,  poch  a  poch,  pesadament,  se  sent  bai- 
xar I  escala.  Entra  /  eloy  repetint  anguniós): 

ELOY 

Mare!...  Mare!...  Mare!..,  {Silenci.  Se  sent 
trastejdr  per  la  cuina.  L'eloy  se  Jre^a  Is  ulls, 
mira  al  seu  entorn  y  s'asseu.  De  cop,  s  enfila  en 
una  cadira  y  despenja  la  gabia  del  canari). 
Mare!... 

(Surt  /'ANTÒNIA  de  la  cuina,  arremengada 
de  brassos  y  toia  suada). 

ANTÒNIA 

Què  fem?  Deixa  el  canari!  Bó! 

ELOY 

Au,  a  trevallar,  gandula! 

ANTÒNIA 

Deixa't  dich!  {va  per  péndreli  la  gàbia). 

ELOY  {resis  tint  sé) 
Au!.  .  Au!...  Qu'es  meu! 

ANTÒNIA 

Ho  xerraré  tot  al  teu  pare! 

ELOY 

Me'n  fum!..."  Au,  qu'es  meu  el  canari!  Ma- 
liatsiga!  {aixeca  un  bras  amenassant). 

ANTÒNIA 

Reira!  Sort  que  te'n  falta  un  bull!  {defèn- 
sanise). 

ELOY 

'Vos  SOU  la  ximple! 

ANTÒNIA 

Estigues!  {lliurantse  d'ell).  Fes  lo  que  vul- 
gues, però  un  dia't  trencaràs  el  cap  enfilante 
per  les  cadires. 

ELOY 

Me'n  fum!  Es  meu  el  canari! 

ANTÒNIA 

Vols  que  te'l  cogui  per  sopar.>  (esclata  a 
riure  llargament  boy  anantsen), 

ELOY 

Lloca!  Llocassa!  Lloca! 

ANTÒNIA 

(parant  de  riure  en  sech) 
T'encasto  aquets  cinch  dits  a  la  cara,  si  no 
calles! 

ELOY 

Ay!  {arronsantse,  vegentsél  cop  a  sobre). 
Mare!  Mare! 

ANTÒNIA 

Sí,  crídala  ara. ..  {entra  la  teresa  del  carrer, 
tota  silenciosa,  casi  de  puntetes). 


LA  MORTA 


TERESA 

Què  feu? 

ANTÒNIA 

Cà!  Aquet  tabalot,  que  no  pararà  ün»  a 
trencarse'l  coll  ..  Desde  que  no't  vigilen  que'n 
fas  més  que  may.  Ja't  faria  llaurar  dret  jo,  si 
caiguessis  a  les  meves  mans! 

TERESA 

Deixeulo,  tia.  Que  no  ho  veyeu?  (Signaníse 
el  front). 

ELOY   {Adonantsen) 
Tu  ets  la  ximple! 

ANTÒNIA 

Veus?  Enrèdathi!  Jo  crech  que  té  més  ma- 
licia  que  altra  cosa. 

*  TERESA 

Deu  nos  en  guard  de  nosaltres.  (Pausa.  V 
ELOY  posa  la  gàbia  sobre  la  taula  ys  queda  llarga 
estona  boca-badat), 

ANTÒNIA 

Y  donchs? 

TERESA 

Res,  ja  ho  veyeu...  Y  vosaltres? 

ANTÒNIA 

Preparo  el  sopar;  penso  que  no  trigaran 
gayre... 

TERESA 

No  han  vingut  encara? 

ANTÒNIA 

Ja  es  extrany,  ja.  D'aquí  al  cementiri  no  es 
tant  lluny  com  això...  Deuhen  haverse  entre- 
tingut, 

TERESA 

Molt  fàcil.  (Pausa). 

ANTÒNIA 

Has  passat  per  casa? 

TERESA 

Sí. 

ANTÒNIA 

Y  què? 

TERESA 

Ja  s'arreglen.  Per  un  dia... 

ANTÒNIA 

Filla,  no  hi  he  pogut  fer  més;  se  m'ha 
trencat  el  cor  y  he  tingut  d'ajudarlos  en  aquet 
trastorn...  Com  s'ho  hauria  arreglat  en  Jau- 
me? 

TERESA 

Ja  teniu  rahó.  Pobre  home!  * 

ANTÒNIA 

Anem  a  dir  que  no  s'ho  mereix  gaire,  per 
xò,  que'l  compadeixin. 

TERESA 

No  hi  pensem. 

ANTÒNIA 

Tu  y  jo'ns  perdrem  per  massa  bones,  filla. 

TERERA 

No'm  sab  greu. 

ANTÒNIA 

Y  encara'ns  retallaran,  per  torna. 

TERESA 

Deixeu  dir! 

ANTÒNIA 

Sí,  SÍ,  que  diguen.  No  fem  mal  a  ningú. 

TERESA 

Al  contrari.  {Pansa,  l'eloy,  tornant  en  si, 
treu  el  calaixet  de  la  gàbia  fs  disposa  a   arre- 


glaria). 


LA  MORTA  II 


TERESA 

Me  necessiteu  per  alguna  cosa? 

ANTÒNIA 

No. 

TERESA 

Ja  heu  fet  els  llits? 

ANTÒNIA 

Fa  estona.  (Adonantse  de  la  maniobra  de  /' 
eloy).  Ja  hi  tornes,  tu? 

ELOY 

Es  meu  el  canari!  (Bufa  I  calaixet). 

ANTÒNIA 

Aixís:  empastifem  el  menjador.  No  m'ha 
costat  rès  d'escombrarlo,  si't  sembla! 

TERESA 

Ves  a  la  cuyna,  home! 

ELOY 

No  vuyü 

ANTÒNIA 

Tossut,  més  que  tossut!  Però  no  te'n  riuràs: 
t'ho  juro.  Estich  esperant  que  torni  el  teu 
pare  per  xerrarli  tot. 

ELOY 

Me'n  fum  del  pare! 

ANTÒNIA 

Ja  dormiràs  tou,  ja,  de  la  pallissa!  Fes  que't 
trobi  aquí  fent  porqueries!  (Pausa.  L'eloy,  de 
cop,  torna  la  menjadora  al  seu  lloch,  pren  la 
gàbia  cuydadosament  ys  dirigeix  cap  a  la 
cuyna). 

TERESA 

Ahont  vas? 

ELOY 

A  la  cuyna...  Aquesta  vella... 

ANTÒNIA 

A  qui  diràs  vella?  (fent  com  si  Vempaytés. 
L'eloy  sen  va  plorós,  xisclant y  corrents.)  Que 
no'm  tiris  pallofes  a  la  cassola,  sents? 

ELOY 

Au,  vellota!  {pausa) 

TERESA 

Pobre  xicot! 

ANTÒNIA 

Has  vist?  —  Me'n  fum  del  pare! — Y  fuig 
corrents.  Ja't  dich  jo  que  li  ha  ben  posat  la 
por  al  cos,  en  Jaume!  {riu), 

TERESA 

Fa  pena!...  Y  vos  el  reganyeu  massa  a 
l'Eloy. 

ANTÒNIA 

Mira  qu'es  tossut  com  una  reyra  de  bet! 

TERESA 

No'n  té  pas  ell  la  culpa  de  ser  beneyt. ..  Y 
després,  ha  passat  una  cosa  tant  trista,  sense 
que  casi  se  n'hagi  donat  compte!... 

ANTÒNIA 

Tens  rahò.  Ben  mirat  tens  rahò.  Pobra  Ma- 
riagna! 

TERESA 

L'heu  vista  morir? 

ANTÒNIA 

No,  filla.  Deu  me'n  guard.  No  hi  estich  feta 
a  n'aquesíes  begudes. 

TERESA 

Diu  qu'esià  tan  trastornat,  en  Jaume! 

ANTÒNIA 

Al  menos  ho  ía  veure.  No  hi  puch  creure 
en  els  seus  extrems. 


LA  MORTA  i  3 


TERESA 

Voleu  dir? 

ANTÒNIA 

Les  coses  clares:  qui  l'ha  morta  a  la  Ma- 
riagna  sinó  en  Jaume?  Si  ha  sigut  una  màrtir! 
Si  tota  la  vida  no  va  fer  més  que  consumirse 
d'esperit! 

TERESA 

Teniu  rahò. 

ANTÒNIA 

Y  donchs,  a  què  venen  aquestes  desespera- 
cions d'última  hora?  Comèdia,  noya;  comèdia 
de  la  fina. 

TERESA 

Potser  sí. 

ANTONJA 

Estiguen  certa.  Si  les  seves  llàgrimes  fossin 
de  debò,  ja  no  hauria  dut  la  vida  que  ha 
portat... 

TERESA 

Aquella  mala  bruixa  de  la  Rosa  els  ha  per- 
dut a  tols! 

ANTÒNIA 

La  malehida!...  Però  no  la  té  pas  ella  tota 
la  culpa,  no!  Si  en  Jaume  hagués  estat  un 
home  no  s'hauria  deixat  entabanar. 

TERESA 

Es  ben  extrany  lo  que  ha  passat,  oy  tia? 

ANTÒNIA 

Àngel  de  Deu!  Com  se  coneix  que  comen- 
ses  la  vida! 

TERESA 

No  tant!...  Tinch  vintidòs  anys... 

ANTÒNIA 

Y  ets  casada  y  tot.  Donchs  mira;  per  mi, 
com  si  portessis  bolquers.  He  vist  molles  coses 

en  aquest   mon,  Teresa!  Calcula  si  n'hauré 
vistes,  que  ni  d'això  m'estranyo! 

TERESA 

Mireu  que  un  ho-ne  casat,  ab  fill  per  esti- 
mar y  pare  que  vigila,  enredarse  d'aquesta 
manera  ab  una  barjaula  com  la  Rosa!... 

ANTÒNIA 

Es  lo  més  sencill. 

TEBESA 

No  ho  sé  veure. 

ANTÒNIA 

No'n  dubtis.  Es  dir,  sencill,  sencill...  Sent 
en  Jaume  com  es  y  venint  les  coses  com  han 
vingut  combinades. 

TERESA 

Ah!...  Vos  ho  sabeu? 

ANTÒNIA 

Som  vehins  de  temps  y  podria  ferne  l'auca. 
— Veuràs  que  varen  casarse  d'allò  més  enamo- 
rats... semblava,  ey!  Als  primers  anys,  va  ser 
allò  de  cor  que  vols,  cor  que  desitges,  sabs? 
Igual  que  tu  y  el  teu  home,  vaja! 

TERESA 

Y  donchs? 

ANTÒNIA 

■  Donchs  veuràs  que  passa  temps  y  sense  sa- 
ber el  com  ni  el  per  què,  comensen  a  refredar- 
se.  Figurat  si's  veya  de  lluny,  que  fins  jo  vaig 
adonarmen. 

TERESA 

Quin  horror!  Es  que  en  Jaume  ja  devia  en- 
tendres ab  la  Rosa!... 

ANTÒNIA 

Encara  no;  no  corris.  Era  un'altra  cosa. 
Allò  que  passa  devegades  en  els  matrimonis: 

que's  desitja  un  fill,  el  fill  no  vé  y  tot  son 
morros  y  cares  llargues. 

TERESA 

Ja...  Però  quina  culpa  hi  tenia  la  Mariagna? 

ANTÒNIA 

Què  m'espliques! 

TERESA 

Digueu. 

ANTÒNIA 

Tot  eren  morros  y  cares  llargues,  quan 
vetaquí  que  un  dia  se  sab  que  la  Mariagna 
està  embrassada  y  tot  cambia.  Qué't  penses 
quina  alegria,  en  Jaume!  Tot  era  la  dóna!  Ni 
la  custodia  està  més  ben  aconduhida... 

TERESA 

Y  va  néixer  l'fíloy! 

ANTÒNIA 

Figurat,  eh?  Després  d'esperar  tant  temps 
y  ab  tant  desitg,  els  hi  neix  un  esguerrat  de 
cos  y  sense  cervell,  per  torna! 

TERESA 

Quina  desgracia! 

ANTÒNIA 

Sí,  noya,  ho  endevines.  D'això  ve  tot.  El 
beneyt  ha  sigut  la  maledicció  d'aquesta  casa. 

TERESA 

Pobre  ignocent! 

ANTÒNIA 

Què  vols  ferhi?  Aixís  ho  hem  trobat  y  aixís 
hem  de  deixarho.  Som  aixís  en  aquest  mon. 
En  Jaume  va  rebre  un  trastorn  tant  fort  que 
sempre  més  se  n'ha  ressentit.  Se'n  havia  fet 
tantes  ilusions  del  fill! 

TERESA 

Y  aleshores... 

ANTÒNIA 

Justa!  Aleshores  va  comensar  a  ferse  ab  la 
Rosa.  Però  que't  penses  quina  bogeria  va  aga- 
farli?  No's  recordava  de  ningú;  no  més  d'ella. 
Y's  cuydaven  tant  poch  d'amagarse,  que  als 
quatre  dies  tot  el  poble  n'anava  plé. 

TERESA 

Y  la  Mariagna? 

ANTÒNIA 

Pobreta!...  Sofria  y  callava.  Va  posarse  a 
estimar  al  fill  aborrit  ab  tota  l'ànima. 

TERESA 

Si  qué  li  té  de  ben  aborrit  al  seu  fill,  en 
Jaume. 

ANTÒNIA 

May  l'ha  pogut  veure!...  Quin  sofriment 
per  una  mare,  veritat? 

TERESA 

Que  Deu  la  tinga  al  cel! 

ANTÒNIA 

Si  no  hi  es  ella,  ja  cal  que'ns  ensajem  a 
apagar  el  fochi...  Era  una  santa  y  aquell  ho- 
me... Ah,  es  ben  veritat  que  devegades  ens 
perdem  per  massa  bones,  nosaltres! 

TERESA   (somrient) 

Vos  no  l'haurieu  pas  imitada,  oy? 

ANTÒNIA 

T'ho  ben  rejuro! — Jo,  veure  que  un'altra, 
una  qualsevol,  me  prenia  l'home  y'm  xuclava 
les  pessetes  de  la  calaixera?  May!...  Però  la 
pobra  Mariagna  sofria  y  callava  perquè  s'havia 
acostumat  a  creures  culpable  de  la  desgracia 
dé  tots...  Era  tan  bona! 

TERESA 

Però  y  en  Quirse,  que  no  ho  veya  lo  que 
passava? 


LA  MORTA  17 


ANTÒNIA 

Igual  que  si  fos  mut.  Ell  prou  ho  veya, 
però  callava  com  un  mort. 

TERESA 

Sempre  ha  sigut  aixís. 

ANTÒNIA 

Com  una  criatura.  El  seu  fill  l'ha  dominat 
sempre.  En  Quirse,  davant  de'n  Jaume,  may 
ha  gosat  piular. 

TERESA 

Però  es  molt  bó  en  Quirse! 

ANTÒNIA 

Això  sí.  Ell  prou  l'estimava  a  la  seva  nora. 
El  mimava  tant,  la  pobra!  Mentres  en  Jaume 
feya  de  les  seves,  ella  cuydava  del  fill  beneit  y 
del  vell  acriaturat  ab  el  mateix  amor...  No  té 
nom  el  sacrifici  de  la  Mariagna! 

TERESA 

Y^tant  malament  com  li  han  pagat! 

ANTÒNIA 

Però  en  bona  íé,  que  ja  ha  dut  el  càstich 
merescut,  en  Jaume!  Nostre  Senyor  ja  ha  co- 
mensat  a  castigarlo  en  vida.  La  Rosa  es  un 
cap  vert. 

TERESA 

No  m'ho  jureu! 

ANTÒNIA 

Donchs  d'això  que  nosaltres  veyem  tant 
natural,  may  se  n'ha  sabut  avenir  en  Jaum.e. 
Que't  penses  que  ha  sofert  poch  de  gelosia! 

TERESA 

Voleu  dir  que  l'estima? 

ANTÒNIA 

Què  se  jo!  Lo  que's  veu  que  aquella  dóna 
li  té  embruixats  els  sentits.  Només  la  voldria 
per  ell,  y  la  Rosa  es  de  tothom  que  sàpiga 

llensar  els  diners.  Figurat   quin    torment   per 
un  gelós! 

TERESA 

Li  està  bé,  per  tontol 

ANTÒNIA 

Y  encara  no  ha  acabat  aquí'l  torment  de'n 
Jaume.  Sabs  de  que  ha  mort  la  Mariagna?  De 
un  nou  disgust  a  causa  de  la  Rosa. 

TERESA 

Voleu  dir? 

ANTÒNIA 

Ho  sé  del  cert. 

TERESA 

Es  terrible! 

ANTÒNIA 

Y  sabs  cóm  ha  mort  la  Mariagna?  Ab  un 
fill  a  les  entranyes!...  Què't  sembla?  Veus 
com  Nostre  Senyor  té  un  bastó? 

TERESA 

Vetaqui,  donchs,  perquè  està  tant  deses- 
perat en  Jaume!  Tant  que  l'havia  desitjat 
un  fill,  y  ara  que  venia  li  arrenquen  la  espe- 
ransal 

ANTÒNIA 

Ja  ho  deu  haver  sentit,  ja,  no't  pensis.  Si 
ha  plorat,  les  llàgrimes  ban  sigut  només  pel 
fill  que  se  li  emporten  abans  de  néixer. 

TERESA 

Qui  sab!  Jo  noi  veig  tant  dolent.  La  Ma- 
riagna's  feya  estimar  de  tothom  y  potser  en 
Jaume... 

ANTÒNIA 

No  ho  cregués.  Mira  que  hi  tinch  bon  ull 
per  aquestes  coses! — Pobra  Mariagna!  Tant 
de  bé  t'ha  fet  Deu!  (pausa). 


LA.  MOHTA  IQ 


TERESA 

Escolteu  tia:  no'n  parlem  d'aquestes  coses, 
que  encara'ns  acabaríem  d'entristir. 

ANTÒNIA 

Ja  hi  ha  qui  deu  alegrarse  per  nosaltres; 
no  tespantis!  tot  va  aixís  en  aquest  mon.  Els 
uns  ploren  y  eis  altres  riuhen.  Y  que  deu  riu- 
re de  gust,  la  gran  bap^arra! 

TERESA 

Què  voleu  dir? 

ANTÒNIA 

Que  tens  pà  al  ull,  noya? 

TERESA 

Si  no  vos  espliqueu... 

ANTÒNIA 

Santa  ignocencia!  Veus  lo  que't  deya?  Que 
per  mi  ets  com  una  criatura  de  bolquers. 

TERESA 

No  us  entench. 

ANTÒNIA 

Que  la  Rosa  deu  saltar  y  ballar,  dóna!  No 

hi  caus  encara? 

TERESA 

No  sé  què  dirvos. 

ANTÒNIA 

Que  li  han  deixat  el  camp  lliure  a  la  Rosa! 
Ja  deu  véures  vestida  de  núvia  y  cap  a  la  rec- 
toria falta  gent!...  M'esplico.>  D'olguna  cosa 
li  han  d'aprofitar  tants  anys  de  bons  serveis! 

TERESA 

Sou  mal  pensada. 

ANTÒNIA 

Poso  el  dit  a  la  llaga:  ja  m'ho  sabràs  dir. 
La  Ro5a  ha  tret  la  rifa.  D'aqui  poch  temps  la 
veurem  mestressa  d'  aquesta  casa:  tingues 
compte  en  qui  t'ho  diu. 

TERESA 

F'óra  massa! 

ANTÒNIA 

De  pitjors  n'he  vistes,  noya;  de  pitjors  n'he 
vistes...  Ja  enrahonarem  quan  tingues  els  ca- 
bells blanchs.  Fésmhi  pensar. 

TERESA 

N'hi  ha  per  dies. 

ANTÒNIA 

Com  deu  riure  la  barjaula!  Haurà  sortit  ab 
la  seva! 

TERESA 

Però'ls  morts  criden  venjansa. 

ANTÒNIA 

La  Mariagna  ha  perdonat  a  tothom. 

TERESA 

Hi  ha  coses  que  no's  perdonen  ni  en  l'altra 
vida...  {Queda  pensativa.  Entra  /  Eloy  ab  la 
gàbia  endressada,  tot  recelós:  se  veu  que'n  ru- 
mia alguna  ) 

ANTONjiA  {a  /'Eloy) 

Ja  tornes  de  fer  mal,  tu?  Ahont  has  llensat 
les  pallofes? 

ELOY 

Ni  mitja  n'ha  caigut  a  la  cassola...  Ni  mitja! 
Son  a  les  escombraries  les  pallofes. 

ANTÒNIA 

Si  que't  tornes  endressat! 

ELOY 

Oy  que  soch  bon  minyó? 

ANTÒNIA 

Si  no  m'enganyes... 

ELOY 

Mireu!  {ab  els  dits  Ja  la  creu  y  la  besa).  Oy 
que  soch  bon  minyó? 

ANTÒNIA 

Què  rumies,  Teresa?  Sents  què't  dich? 

TERESA  {sobtada) 
Ah!. ..-Rés! 

ANTÒNIA 

No     t'hi   encaparris,   dóna.    Tampoch   ho 
arreglarem! 

TERESA 

Es  veritat... 

ELOY 

{a  /'antonia  presentantli  la  gàbia) 
Vos...  Guayteu,  vos! 

ANTÒNIA 

Què  m'ensenyes?  Ja  me*l  sé  de  memoria'l 
teu  canari. 

ELOY 

Oy  qu'es  néta  la  gàbia? 

ANTÒNIA 

Com  una  plata. 

ELOY 

Ni  mitja  n'ha  caigut  a  la  cassola!... 

ANTÒNIA 

Me'n  alegro,  home. 

ELOY 

Teniu! 

ANTÒNIA 

Què'm  dones?  Altra  feina  tinch  que  aguan- 
tarte  la  gàbia... 

ELOY 

Teniu...  penjeula! 

ANTÒNIA 

Y  ara!  De  quan  temps  hà  has   posat  seny? 

ELOY 

Penjeula.  No  està  bé  que  s'enfilin  els  xi- 
cots. 


22  POMPi^n  CREHUET 


ANTÒNIA 

L'Eloy  se'ns  torna  sabi,  Teresa. 

ELOY 

Oy  que  soch  bon  minyó?  Penjeula  la  gàbia. 

ANTÒNIA 

Ja  m'agrada  que  no  vulgues  càurer  pujant 
y  baixant  de  les  cadires.  Per  tu  ías!  (entregant 
la  gàbia  a  la  teresa).  Té,  noya,  tu  que  tens 
més  dalit:  pènjala. 

TERESA  (penjanila) 
Es  molt  bon  minyó  l'Eloy! 

ELOY 

Sí...  {s'asseu  tot  rumiant.  Pausa) 

TERESA 

Casi  no  s'hi  veu. 

ANTÒNIA 

Haurem  d'encendre  llum... 

ELOY 

Vos,  Tonia... 

ANTÒNIA 

{a  la  TERESA,  Jent  acció  de  sortir) 
Ja  torno... 

ELOY 

(atrapant la  per  les  Jaldilles) 
Vos,  Tonia... 

ANTÒNIA 

Deixem;  no  estich  per  orgues. 

ELOY  {enfadat) 
Escolteu,  vos  dich!   {ella  cedeix).  Oy   que 
soch  bon  minyó? 

ANTÒNIA 

Quantes  vegades  m'ho  preguntaràs?  Si, 
forsa! 

ELOY 

Ho  direu  ai  parequ'he  sigut  bon  minyó? 

ANTÒNIA  (rient) 
Sents,   Teresa?  Vetaquí  perquè'ns  ha  fet 
penjar  la  gàbia!  Perquè  no  li  descubrissim  la 
rebequeria  d'abans...  Ah,  murri! 

ELOY 

Ho  direu   al  pare  qu'he  sigut  bon  minyó? 

TERESA 

Si,  Eloy,  si:  no  t'espantis. 

ELOY 

Li  direu,  Tonia? 

ANTÒNIA 

Ja  ho  crech.  Y  desseguida  qu'arribi!  Vols 
que  li  diguem  desseguida? 

ELOY 

Sí... 

ANTONÍA 

Donchs  deixem  anar  les  faldilles  y  ja  sen- 
tiràs quines  alabanses  faré  de  tu!...— Ah,  es- 
colta: però  d'allò  que'm  deyes  que  soch  vella... 

ELOY 

Me'n  desdich. 

ANTÒNIA 

Ja  serem  amichs,  aixís. 

ELOY 

Encara  sou  fadrina,  vos. 

ANTÒNIA 

No  tant,  fill:  ni  una  cosa  ni  l'alire,  oy? 

ELOY 

Ni  una  cosa  ni  l'alire... 

ANTÒNIA 

Justa.  Me'n  vaig  o  sinó'ns  quedaríem  a  les 
fosques. 

ELOY 

No  us  en  descuydeu  de  dirho  al  pare, 
sentiu? 

ANTÒNIA 

Ets  pesat  quan  comenses!  {Se'?i  va.  Pausa. 
Fosqueja.  La  Teresa  està  més  pensativa  éfue 
may\  L'Eloy,  essegut  en  una  cadira  baixa,  som- 
riu estúpidament.  Després,  veyetit  que  no  li  diu- 
hen  rès,  se  posa  a  cantar  una  canso  estrafa- 
laria.) 

TERESA 

Eloy  {ell  segueix  cantant).    Eloy! 

ELOY 

Què? 

TERESA 

No  cantis,  que  no  es  hora. 

ELOY 

No  canto  pas.  (Calla  contrariat.) 

TERESA 

Qui  te  les  ha  ensenyades  aquestes  cansons? 

ELOY 

La  mare...  Ja  ho  sabeu  vos  qu'es  morta  la 
mare.^ 

TERESA 

Ja  ho  sé,  ja!... 

ELOY 

L'avi  y'l  pare  son  al  cementiri... 

TERESA 

Y  tu  no  hi  has  anat.í^ 

ELOY 

No  m'hi  ha  volgut  el  pare  .. 

TERESA 

Per  què? 

ELOY 

Me'n  fum!  Ja  li  direu  quan  torni  qu'he 
sigut  bon  minyó,  oy? 

TERESA 

Per  què  ho  vols  que  li  diguem? 

ELOY 

Aíxís  no'm  pega. 

TERESA 

(^ue  no  t'estima? 

ELOY 

Me'n  fum  del  pare!— Li  direu? 

TERESA 

No't  fa  may  cap  petó? 

ELOY 

Ni  ganes!  La  mare'm  fa  petons...  Y  plora 
molt  la  mare...  Jo  ho  sabeu  vos  qu'es  morta 
la  mare? 

TERESA 

Si,  home...  Y  l'avi  que  t'estima? 

ELOY 

No  diu  may  rès  l'avi...  (pausa)  Jo  vuy  anar 
al  cementiri! 

TERESA 

Y  ara!  No  veus  que  surten  bruixes  a  la  nit? 
(pausa) 

ELOY 

(ab  crit  plè  de  llàgrimes) 
Mare! 

TERESA  (espantada) 
Què't  passa,  Eloy? 

ELOY 

Es  morta  la  marel...  Es  morta!  (sanglotant) 
Mare!  Mare! 

TERESA 

Pobre  xicot!...  (Aixugantse  una  llàgrima. 
Pausa  llarga.  Es  foch.  Vela  Rosa  del  carrer. 
Després  ds  dubtar  una  estona,  entra  decidida). 


ROSA 

No  hi  ha  ningú? 
3 

TERESA 

Qui  demana? 

ELOY  (exalianisé) 
Ux!...  Ux!... 

ROSA 

Qui  es,  Eloy,  que  no  m'hi  veig? 

ELOY 

Ux,  ux!   La  donoía!   La  mala  dóna!  LJx!... 
Quin  fàstich! 

TERESA  (comprenentho) 
Bona  l'hem  feta!— Antònia!  Antònia! 

ANTÒNIA 

{soriint  ah  llwn  encès) 
Bona  nit  y  bon'hora  a  tots! 

ROSA 

Bona  nit,  Antònia. 

ANTÒNIA  (tnoli  sorpesà) 
Ah,  ets  tu,  Rosa? 

ROSA 

Jo  mateixa!  Sembla  que  us  en  estranyeu! 

ANTÒNIA 

En  bona  fè,  sí  que  me'n  estranyo!  Còm  no 
has  vinguí  m.és  aviat?   Creu  que  feyes  falta! 

ROSA 

Us  voleu  burlar  de  mi,  Antònia? 

ANTÒNIA 

Deu  me'n  guart,  filla!  Sèu,    sèu:  sense   fer 
cumpliments.  Com  si  fos  a  casa  teva. 

ROSA 

Gràcies  per  l'atenció,  mestressa. 

ANTÒNIA 

Disposa  y  mana. 

^  ROSA 

Jo  pogués!  Passarieu  la  porta  desseguida! 

ANTÒNIA 

Vès  que  no  te  la  fassi  passar  jo,  la  porta! 
(exalia?itse) 

TERESA  {suplicant) 

Tia! 

ANTÒNIA 

Quins  fams  gastem,  pubilla! 

ROSA 

Això  vos.  que  sembla  que  hi  remaneu  les 
cireres  en  aquesta  casa! 

ANTÒNIA 

No  ho  cregués.  Te  cedeixo  l'honor. 

TERESA 

Tia!,..  Penseu  que  nosaltres... 

TERESA 

No  som  ningú;  ja  ho  sé.  Hem  de  fer  els 
honors  a  la  senyora:  tens  rahò.  Tu,  Eloy: 
acosta  una  cadira  per  la  Rosa. 

ELOY 

Jo,  una  cadira?  Jo,  una  cadira?  Ux!  Uxü 
La  donota!  La  mala  dóna! 

ROSA 

De  qui  has  après  aquestes  paraulotes,  be- 
neyt? 

ANTÒNIA 

Oh,  y  tal!  Treute  la  gorra...  Sents  que't 
dich?  Treute  la  gorra! 

ROSA 

Y  per  què  no? 

ELOY 

Jo,  beneyt?  Jo,  beneyi?  Vos  sou  la  beney- 
ta!...  Y  la  lladre!...  Y  tot!...  Maiiatsiga! 

ROSA 

{se'l  mira  amenassadora.  Després  esclata  a 
riure).  Sort  que'm  fas  llàstima! 

ANTÒNIA 

Y  ab  lahò  que  iQii  deu  fer  de  ilàsiima! 

ROSA 

Però  vos  no  me'n  feu  gota!  Y  si  veniu  en 
sò  de  guerra,  no  seré  jo  ia  que  us  demani  pau! 
— Va  ja,  què  voleu? 

ANTÒNIA 

Que  deixis  en  pau  als  morts! 

ROSA 

La  poca  solia!  Sempre  vaig  pels  vius,  jo. 

ANTÒNIA 

No  te'n  alabis  gayre.  Eh  morts  poden  en- 
trebancarte  els  passos, 

ROSA 

No  hi  ha  por! 

Ar^TONIA 

Perquè  te  les  heus  ab  una  colla  de  ximples. 
Es  la  teva  sort! 

ROSA 

Voleu  escàndol?  Donchs  vos  juro  que'ls 
vehins  ens  sentiran. 

ANTÒNIA 

Tant  se  m' en  dona! 

ROSA    , 

Com  que  no  teniu  rès  per  perdre! 

ANTÒNIA 

Lo  que  tu  has  perdut  fa  temps:  la  vergonya! 
—Qui  parla,  Teresa?  No  la  sents? 

TERESA 

Prou!  Prou!  Poden  arribar  d'un  moment  al 
altre  y... 

ROSA 

Ah!  ii]ncara  no  han  tornat  del  cementiri! 
Vetaquí  per  què  teniu  tantes  agalles! 

ANTÒNIA 

Ja  sé  que  tens  qui't  defensa:  no  ho  retre- 
guis! 

ROSA 

Es  enveja  o  pietat? 

ANTÒNIA 

El  teu  ofici  me'n  fa  molt  poca  d'enveja! 

ROS\ 

Es  més  Iionrat  que'l  vostre! 

ANTÒNIA 

Això  ja  es  massa!  {Va  per  abrahonarshi.  La 
Teresa  la  reté.) 

TERESA 

Tingueu  prudència,  f^osa! 

ROSA  (tie7ií) 
No  he  comensat  pas  jo... 

TERESA  [baix  a  /  ANTÒNIA) 

No  sab  lo  quc's  diu.  Penseuho. 

ANTÒNIA 

M  hi  feriria! 

TERESA 

No  us  ho  prengueu  aixís... 

ANTÒNIA 

Tens  rahò.  Al  cap  d'avall,  no  es  pas  ella  la 
culpable,  (pansa)  Vaig  a  parar  taula. 

ROSA  iinojeta) 
Si  US  faig  nosa... 

ANTÒNIA  {conlenintse) 
i\  nií  si  que...    {entra  y  surt  parant   taula. 
Pausa). 

ROSA  {a  la  TERESA) 

Quina  dóna  més  estranya! 

TERESA 

Es  molt  bona  la  tia! 

ROSA 

Però  mossega... 

ANTÒNIA 

Deu  ser  tart... 

TERESA 

Jo  me'n  vaig.  Ja  m'he  entretingut  massa. 

ANTÒNIA 

Espera  que  vinguen.  No'm  deixis  sola. 

TERESA 

Paciència!...  (s'havia  alsat  y  torna  a  seure). 

ROSA 

Parla  com  si  no  hi  quedés  ningú,  l'Anto- 
nia! 

TERESA 

No  hi  tornem. 

ROSA 

Donchs  callo. 

TERESA 

Aixís,  dona.  Seyeu. 

ROSA 

Bé  tindrem  de  ferho.  (agafa  la  cadira  baixa 
ahont  sasseya  abans  /'eloy). 

ELOY 

(adonantsen,  reté  la  cadira  furiós) 
Au!...  Au!  es  meva  la  cadira! 

TERESA 

Agafeune  un  altre. 

POSA 

Ara  hi  corro!  Si  us  voleu  riure  de  mi  entre 
tots,  s  heu  ben  errat  de  comptes!  Deixa  la  ca- 
dira! 

ELOY 

Au!  Es  meva!  Au!...  Seyeu  a  terra  vosl 

ROSA 

Deixem  o't  pego!  {lluitant  per  péndreli). 

TERESA 

Rosa! 

ROSA 

No?  Donchs  me  dona  la  gana!  (deixa  de 
lluitar  y  s'asseu  pacificament). 

ANTÒNIA 

Quines  ganes  de  moure  brega! 

ROSA 

Sou  vosaltres!  Y  aquest  beneit  ha  après  bé 
la  llissó.  Però  no  li  valdrà! 

ELOY 

Es  meva  la  cadira!  Au!  au!  (plorós,  fora  de 
si,  sesforsa  en  péndreli). 

ROSA 

Si'm  fas  caure,  sabràs  com  me  dich! 

TERESA 

Sèu  en  un'altra,  Eloy! 

ELOY 

Es  la  meva!  Es  meva  aquesta  cadira! 

ROSA 

Ets  tossut! 

ANTÒNIA 

Y  tu  tossuda! 

ROSA 

Tot  això  ho  sabrà  on  Jaume.  M'heu  pres 
per  sach  dels  cops  aquesta  ni-t! 

ELOY 

En  Jaume?   En  Jaume?  Es  de  la  mare  el 
pare!— La  cadira!  Au!  Es  meva! 

ROSA 

No  l'hauràs:  té!  {repapantshi  ben  bé). 

ELOY 

Maliatsiera!...   Donota!    Mala  dóna!   Ux!... 
Es  meva!  Ux!... 

ROSA 

Calla,  o... 

ELOY 

Lladre! 

ROSA 

Calia'l  d  i  eh!  {molt  excitada) 

ELOY 

Lladre!...  Es  de  la  mare'l  pare! 

ROSA 

(pla n  ta  n  tl i  bojetada) 

Y  això  es  ben  teu! 

ELOY 

Maliatsiga!  {tre?ica  a  plorar  furiós) 

TERESA  {indignada) 
Rosa! 

ANTÒNIA 

Y  dèixala!  Què't  pensaves?  Per  alguna  cosa 
li  serà  marastra!  Ja  comensa  pegant,  no  ho 
veus? 

ROSA 

(dirigintse  a  /  antonia) 
Yvos... 

ELOY 

(enlairant  la  cadira) 
Us  haig  de  trencar  el  cap! 

TERESA 

{deturantlo  ab  treballs) 
Eloy!  Eloy! 

ELOY 

Lladre!...    Lladre!...   Mala  dona!   Danota! 
Ux!  Ux!  Quin  fàstich!... 

ROSA 

Treyèumel  del  davant,  o'l  mataria! 

ELOY 

Matar?  Matar?  A  vos  vos  mataré.  Quatre 
pams  sota  terra  vos...  Lladre! 

ANTÒNIA 

Comenses  massa  d'hora  a  ser  mestressa; 
creume,  Rosa.  Has  de  buscarte  un  pinxo  que't 
defensi  si  vols  manar  aquí!  (Entren  en  jaume 
y  en  quirse  preocupals  y  silenciosos),  i a  son 
aquí.  {Corrent  a  calmar  a  /'kloy). 
rosa 

Y  sí  que'm  defensaran:  ja  sabreu  dirmiío! 
{Corrent  a  en  jaume)  Jaume! 

ANTÒNIA 

El  pare,  Eloy.  Calla...  {L eloy  c[ueda  parat 
com  si  Ihaguessin  arruixat  ab  aigua  freda. 
Tota  r energia  d'abans  desapareix  de  sobte  y 
somriu  estúpidament). 

ELOY 

El  pare...  Sí... 

TERESA 

No  les  puch  veure  aquestes  coses!  {surt  a 
I  entrada). 

ROSA 


Jaume! 
Ah,  ets  tu? 


JAUME 


ROSA 

Perdona  que  fins  ara... 

JAUME 

Sí,  SÍ;  deixem  tranquil... 

QUIRSE 

{entrant  al  menjador  y  adonantse  de  la  con- 
versa, murmura):  El  corp...  El  corp!...  Sem- 
pre els  corps!...  Pobra  iMariagna! 

ANTÒNIA  (a  QUíRSE) 

Voleu  sppar? 

QUIRSE 

No  encara...  No  ho  veyeu?  {Somriu  amar- 
gament, signant  a  la  parella). 

ANTÒNIA 

Hi  ha  hagut  alguna  cosa? 

QUIRSE 

Els  corps  ens  han  seguit...  Sentiu  com  xis- 
clen? Pobra  Mariagna! 

ELOY 

Avi... 

QUIRSE 

Vina,  fill  rneu,  vina.  Deixemlos  a  n'aquets. 

ANTÒNIA 

Y  el  sopar? 

QUIRSE 

Ja  soparem  més  tart.  Deixeu  que  fugi  l'au- 
cellot  negre! 

ELOY 

La  mare... 

QUIRSE 

Es  al  cel,  la  pobretal  (7  agafanilo  per  un 
bras  7nurmura:)'kntm  daít.  Eloy;  anem.  Gom 
l'anyorarem  tots  dos  a  la  pobra  mare!  {desapa- 
reixen escala  amunt). 

ANTÒNIA 

Donchs  m'arribo  fins  a  casa...  {a  en  jaume). 
Ja  torno. 

JAUME 

Feu,  Antònia,  feu. 

ANTÒNIA 

{trobant  la  teresa  a  I  entrada) 
M'acompanyes? 

TERESA 

Si...  {als  de  dintre).  Bona  nit! 

JAUME 

Y  gràcies  de  lot,  Teresa. 

Tí':resa 
No  val  la  pena.  (a  /'antonia).  No  tornareu, 
vos? 

ANTÒNIA 

Aixís  que  puga...  (signant  a  la  rosa,  y  vol- 
guént  dir:  quan  ella  hagi  tnarxat.  Sen  van  la 
TERESA  y  la  ANTÒNIA.  Pausa). 

j£UME  (enérgich) 
Bé,  qué  vols  tu? 

posa 
Jo...  venia... 

JAUME  (ab  ironia) 
Vens  a  donarme'l  pèsam? 

rosa 
Cóm  me  parles  avuy? 

JAUME 

Digues:  que  vols? 

ROSA 

Veig  que't  faig  nosa.  Tornaré  quan  s'hagi 
fos  la  boira  que  portes  al  cervell. 

JAUME 

Es  massa  espessa  per  fondres. 

ROSA 

Qué  vols  dir? 

JAUME 

Kes... 

ROSA 

Adeu,  donchs. 

JAUME 

Adeu!  Es  lo  millor  que  pots  fer:  anarten. 

ROSA 

Me  treus...  (portantsel  mocador  als  ulls, 
se  71  va  poch  a  pocli.  Després  se  tomba  obser- 
vant. En  JAUME  queda  pensatiu,  ab  el  cap  baix 
y  els  bi^assos  caiguts.  Pausa). 

JAUME 

{com  parlantse  a  si  mateix) 
Morta... 

ROSA 

(molí  baix^  el  crida) 

Jaume...  (ell  no  contesta.  Ella  torna  més 
Jort).  Jaume. 

JAUME 

Encara?  Deixem  t'he  dit! 

ROSA 

Escoltem,  Jaume...  Ja  ho  sé  que  no  he 
cumplert  ab  tu.  Ju  havia  de  venir  quan  ella 
era  aquí... 

JAUME 

(com  I  altra  vegada) 
Morta... 

ROSA 

(no  capintnél  sentit) 
Si,  morta...  Però  ja  ho  veus:  no  he  gosat... 
Perdonem. 

JAUME 

Te  feya  por? 

ROSA 

Por?  De  qué? 

JA«ME 

Es  que'n  feya  de  por,  creume.  Era  blanca 
com  lacera  y  teníals  ulls  oberts... 

ROSA 

No  m'espanten  els  morts. 


LA  MORTA  37 


JAUME 

Doachs  jo  tremolo  de  cap  a  peus!  (petant 
de  dents y  estenent  la  mà  tremolosa).  Mira. 

ROSA 

,  Pobre  Jaume!    No   hi  havies  danar  al  ce- 
mentiri! 

JAUME  {sech) 
Per  què? 

ROSA 

Perquè...  t'has  conmogut  massa. 

JAUME  {amargamejit) 
Te'n  rius? 

ROSA  {desconcertada) 
Jo? 

JAUME 

{repetint  les  paraules  maquinalment) 

Perquè  t'has  con<ïiogut  massa...  Està  de 
broma  la  Rosa,  com  hi  ha  Deu! 

ROSA 

No  í/entench...  (ell  la  contempla  ab  expres- 
sió indefinida.  Pausa,  Després  parla  decidit). 

JAUME 

No  fassis  més  comèdia,  Rosa!  Digues  que 
te  n'alegres  de  la  mort  de  la  Mariagna! 

ROSA 

Y  ara!  Te  tornes  boig? 

JAUME 

Dígaho!  Vuy  que  ho  digues!  Perquè  t'ho 
llegeixo  en  els  ulls!  Perquè  ho  endavino  en 
tots  els  teus  gestos!  {agafantla  per  les  mans) 
Dígaho!  Dígaho! 

ROSA 

Qué  tens?  T^ota  m'espantes! 

JAUME 

La   meva   Rosa!   La  meva  Rosa!   Diguem 

que  te  n'alegresi  Que  aixís  ets  meva,  ets  més 
meva  que  may! 

ROSA 

Jaumel  Jaume!  (deixantse  amanyagar.  Ell 
r acarona  furiosament). 

JAUME 

Oy  qu'era  una  nosa  per  nosaltres  aquella... 
dóna?  Mirat  ara:  a  casa  meva  mateix,  a  casa 
d'ella,  te  tinch  entre  els  meus  brassos! 

ROSA 

{mirantlo  fixo^  victoriosa  y  rient) 
No  t'agrado?  {ell  fa  per  apartaria,  però  ella 
li  llensals  brassos  al  coll).  Jaume!... 

JAUME 

(furiós,  com  si  V haguessin  punxat,  la  rebutja 
ab  despreci).  Vés,  deixem!  Que  ofeguen  els 
teus  brassos!  Ens  han  otegat  a  tots!...  A  tots! 

ROSA 

{ynirantsel  ab  espant) 
Jaume... 

JAUME 

Riu,  perduda,  riu!  Gantemli  unes  absoltes 
de  rialles  a  la  pobra  Mariagna  y  al  fillet  que 
venia!  (La  rosa,  no  sabent  què  dir  ni  què  pen- 
sar, pa  Còcorrentse  cap  a  I  entrada).  Tens  rahò: 
m'he  conmogut  massa  al  cementiri!...  No'n 
fassis  cabal. 

ROSA 

Bona  nit. 

JAUME 

Rosa! 

ROSA 

Me'n  vaig.  Ja'ns  veurem  un  altre  dia:  quan 
sigues  el  Jaume  d'abans.  Avuy  ets  com  una 
criatura.  Per  xò't  perdono. 

JAUME 

No  te'n  demano  de  perdó! 

ROSA 

Dormir  de  gust!  (anantsen) 

JAUME 

Vina!  (corrent  a  ella  y  agajantla  pels  bras- 
sos)  Vvy  que't  quedis  encara,  sents?  Vuy  dirte 
tot  lo  que'm  sento  aquí.  Vuy  que'm  compren- 
gués y't  vuy  compendre...  Que  jo  may  t'he  co- 
negut encara! 

POSA 

Desvarieges... 

JAUME 

Avuy  sento  com  si  m'arrenquessin  una 
vena  dels  ulls  y  vuy  que  m'ajudis  a  acabar  d' 
arrencàrmela!  Vina! 

ROSA 

DÏMxem!  Deixem!  O  cridaré. 

JAUME 

Crida  tant  com  vulgues!  Ara  ray,  que'ls 
que  temien  sentirnos  no  hi  son! — Jo't  vuy  co- 
neixe,  Rosa! 

ROSA 

Ves  a  reposar,  Jaume:  que  ho  endavino  que 
necessites  repòs! 

JAUME 

Si'n  necessito!  No  ho  sabs  prou,  encara!... 
Això  vuy.  Reposar,  encara  que  siga  massa 
tart  per  reposar...  Vina  aquí  a  la  claror! 

ROSA 

Que'm  fas  mal!... 

JAUME 

Aixís,  que't  vegi.  Què  diuhen  aquets  ulls? 
Jo  may  ho  he  sabut  que  deyen...  Fins  ara  no 
comenso  a  endavinarho...  Que  n'hem  fet  de 
mal  tu  y  joi  Que  me  n'has  íet  de  mal! 

ROSA 

Jaume... 

JAUME 

Mira  aquesta  casa:  es  freda  y  buida...  Shi 
sent  el  fret  de  la  mort.  Jo'l  sento  ai  moll  dels 
ossos... 

ROSA 

Tota  m'esglayes... 

JAUME 

Y  si'm  vegessis  de  dintre,  Rosa!  Tu  no 
pot  saberho  lo  que  ha  passat  en  mi!...  He  vist 
a  la  Mariagna  al  cementiri:  era  més  blanca 
que  may  y  tenia  les  mans  encarcarades  sobre 
el  ventre  com  protegint  al  fill  que  duya  a  les 
entranyes... 

ROSA 

(Je7it  per  lliurarse  d  ell) 
Prou!  Prou! 

JAUME 

Tant  que  i'havía  desitjat  de  sempre  un  fill 
per  estimar!...  Y  ara  que  venia,  ara  que  la 
Mariagna  me'l  duya  plena  de  goig,  tu  y  jo'ns 
hem  ajuntat  per  enterrarlo  avans  de  néixer... 

ROSA 

Deixem!... 

JAUME 

L'haguessis  vista  a  la  pobra  Mariagna 
aquestos  dies!  Temia  alguna  cosa...  Se  negui- 
teJHva  com  si  pressentis  alguna  cosa  esgarrifo- 
sa... Jo  crech  que  no  se  sentia  ab  forses  per 
sobreviure  al  fill  y  tremolava  de  deixarlo  sol 
entre  nosaltres...  Ens  coneixia  massa! 


ROSA 


Prou! 


JAUME 

(Sempre  més  exaltat,  mirantla  fixo  y  rete- 
yiintla fermament) .  Y  se  l'ha  endut  ab  ella, 
pobra  mare!...   Per  nosaltres,  per  nosaltres  no 

ha  nascut  el  meu  fill!  Per  vergonya  y  temensa 
de  nosaltres  no  ha  gosat  obrí'ls  ulls!...  Ah, 
malehida! 

ROSA 

Ets  boig!...  Ets  boig!  Deixem,  o  crido! 

JAUME 

Crida,  lladre!  Crida!    Acaba  de  robarmho 
tot!  Crida  fins  a  escanyarte! 

í  ROSA 

M'has  dit  lladre! 

*  JAOME 

Lladre  de  la  meva  dignitat!   Lladre  de  la 
pau  del  meu   esperit  ..   Tot  m'ho  has  pres!... 
Tot,  malehida!...   M'has  tornat  com  una  om- 
bra dolorosa  de  lo  qu'era  ..  Lladre!  Lladre! 
ROSA  (cridant) 

Quirse!  Antònia! 

JAUME 

Calia,  o  t'ofego!  {amenassador) . 
ROSA  {lluitant  tremolosa) 
No... 

JAUME 

Y  tu,  què  mhas  donat  en   cambi?  Ni  una 
gota  d'amor!.. .  Ni  una  guspira  d'esperit! 

ROSA 

{lliurantse  d'ell  ab  un  suprem  es/ors.  Pausa) 
Aixis    me  tractes!   Ben  fet;  no'm  queixo. 
M'està  bé,  per  bèstia!  Però  te'n  recordaràs! 

JAUME 

Vesten... 

•.  (Ella,  tota  roja,  s'arregla  els  cabells  y's  posa 
en  ordre  el  vestit). 

ROSA 

Si,  no't  faré  més  nosa.  Deuhen  haverte  do- 
nat una  mala  beguda...  Ets  un  gos  rabiós. 

4 

JAUME 

Vesten. 

ROSA 

Te  fa  por  sentirme?  Fins  ara  has  xerrat  tu 
y  garlaré  fins  que'm  dongui  la  gana. 

JAUME 

Vesten,  o...  (alsantse Juriós) . 

ROSA 

Aixís,  peguem.  Només  te  falta  això.  Pe- 
guem, home,  què  esperes?  No'm  sentiràs  ni 
una  queixa:  tot  m  ho  tinch  merescut,  per  xim- 
ple! Ja'm  servirà  d'experiència.  Peguem,  ho- 
me! Què  fas  parat? 

JAUME 

Vols  desesperarme... 

ROSA 

Pobrissó!...  Aixís  me  pagues  tants  anys 
d'estimació  malaguanyada!  Però  no  m'enga- 
nyes, hipòcrita!  Estàs  cansat  de  mi  fà  temps  y 
la  mort  de  la  Mariagna  t'ha  servit  per  fer  un 
pas  de  comèdia. 

jAUME    {indignat) 

Prou!  Surt  de  casa! 

ROSA 

Això  vols,  digaho  clar.  Si  sembla  estrany 
que  no  ho  hagi  conegut  abans!...  Aquest  tras- 
to  de  l'Eloy  ja  ha  comensat  la  feyna  amenas- 
santme  ab  una  cadira.  Ha  repetit  totes  les  pa- 
raules apreses  de  la  seva  mare.  Ella  us  ha  en- 
comanat la  ràbia  a  tots!...  {rient)  No  n'hi  ha 
per  tant!...  No  n"hi  ha  per  tant!...  Ja't  deixaré  a 
les  bones.  Però  ten  recordaràs:  t'ho  juro.  De 
tot,  de  tot  lo  que  m'has  dit  te'n  recordaràs. 
Com  si  jo'n  fos  la  culpable  de  la  mort  de  la 
Mariagna!  {rient  de  nou)  No'm  fassis  riure! 

JAUME 

Vesten.  Rosa! 

ROSA 

Esperat,  esperat!... 

JAUME 

Vesten!  No't  vuy  veure  may  més! 

ROSA 

Ja  me'n  cuydaré  de  que  no'm  vegis! 

JAUME 

Surt  d'aquesta  casa,  malehida! 

ROSA 

Y  si  no'm  dongués  la  gana?  (encarantshi), 

JAUME 

A  empentes  y  rodolons  nesurtiríes.  {fora  de 
si,  lejnpeny  capa  lentrada.  Ella  se'n  va  rient). 
No  't  vuy  veure  may  més!...  May  més!... 
{Atret  per  la  cridòria,  poch  abans  de  acabar  la 
escena  ha  aparescut  en  quirse  silenciosament  en 
els  últims  grahons  de  I  escala.  En  el  seu  rostre 
shi  ha  reflexat  una  gran  emoció  y  una  gran 
sorpresa.  Al  sortir  la  rosa,  empesa  per  en  jaume 
romp  a  plorar  y  demana:) 

quirse 
Tu?  Tu  la  treus? 

jAUME 

(adonantse  d'ell y  baixant  el  cap] 
Pare... 

ROSA 

{boy  anantsen,  romp  en  una  gran  rialla) 
T'has  tornat  boig,  ja  ho  veig! 

QUIRSE 

Oh,  santa  bogeria  que'ns  salvaràs  encara? 

JAUME 

{deixantse  caure  en  una  cadira  rendit) 
Tot  s'ha  acabat   per   sempre!   {surt  Telot 
murmurant). 

ELOY 

Mare...  Mare.  . 

QUIRSE 

Si  ha,^ués  sigut  aquí  la  pobra  màrtir!  Oh, 
si  t'hagués  sentitcom  t'he  sentit!.,. 

JAUME  (satiglota) 
Jo  l'he  morta...  Jo  i'he  aiorta! 

QUIRSE 

No  ploris,  fill  meu;  no  ploris.  Que  ella't 
perdona  desdel  cei! 

ELOY 

Mare!...  Jo  vuy  la  mare! 

JAUME 

L'he  assessínada  sense  pietat!  He  assessinat 
a  la  mare  ignocenta  y  al  fili  indefens! 

QUIRSE 

Jo'ls  veig  als  dos  somriure  en  mitg  dels  àn- 
gels... 

JAUME 

M'han  deixat  sol  per  sempre! 

QüIRSE 

Jaume,  no!  T'ha  deixat  al  seu  fill  perquè  1' 
estimessis  com  ella  i'estimava!  {li  alsa  el  cap 
ab  les  mans  tremoloses) 

ELOY 

(plorós,  ananl  d'una  banda  al  altra.) 
Mare... 

QUIRSE 

Mira,  Jaume:  mira  el  pobre  aborrit  com 
l'anyora!... 

JAUME 

Mariagna! 

QUIRSE 

Es  el  seu  fill!   Es  el  fili  dels  vostres  amors! 

JAUME 

Oh.  si...  {En  JAUME,  després  d'un  moment  de 
repulsió,  l'abrassa.  Ell  somriu  plè  de  sorpresa). 
Soch  el  teu  pare,  Eloy! 

QUIRSE 

Fesli  un  petó!  (A  I'eloy  que  I  besa  somrient). 
L'estimes? 

ELOY  {estúpidament) 
Sí... 

JAUME 

Perdonem!  {infinitament  penedit ^  cau  de  ge- 
nolls). Perdonem!... 

ELOY 

Sí...  {Pare  y  fill  queden  abrassats). 

QUIRSE 

{inejablement,  ab  els  ulls  plens  de  llàgrimes) 
Si'ls  vegessis,  Mariagna!... 

